পলাশ (গায়ক)

পলাশ সাজ্জাদ হলেন একজন বাংলাদেশি সংগীতশিল্পী। তিনি বাংলাদেশের বিনোদন জগতে পলাশ নামে পরিচিত। তিনি ২০১২ সালে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।

জীবনী
নব্বইয়ের দশকে পলাশ অরবিট নামের একটি ব্যান্ডদল গড়ে তোলেন। তার প্রকাশিত প্রথম একক অ্যালবাম ছিল প্রেমের ঠিকানা। তার ৩৮টি একক অ্যালবাম প্রকাশিত হয়েছে। এছাড়াও, তিনি চলচ্চিত্রের গানেও কণ্ঠ দিয়ে থাকেন। তিনি চলচ্চিত্রের দেড় হাজারেরও বেশি গানে কণ্ঠ দিয়েছেন।

পলাশের অ্যালবাম ভুল করেছি ভালোবেসে ২০০২ সালে প্রকাশিত হয়েছিল। এই অ্যালবামে "মা তুমি আমার আগে যেয়ো নাকো মরে" শিরোনামের একটি গান ছিল। এই গানটি পরবর্তীতে খোদার পরে মা শিরোনামের চলচ্চিত্রে ব্যবহৃত হয়। এই গানটির জন্য তিনি ২০১২ সালে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।

পুরস্কার ও মনোনয়ন
 বছর পুরস্কার বিভাগ  গান চলচ্চিত্র ফলাফল ২০১২ জাতীয় চলচ্চিত্র পুরস্কার শ্রেষ্ঠ পুরুষ কণ্ঠশিল্পী "মা তুমি আমার আগে যেয়ো নাকো মরে" খোদার পরে মা 

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী নেপথ্য সঙ্গীতশিল্পী